

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 12.martā **Nr.125**

(prot. Nr.9, 13.§)

**Par grozījumiem Daugavpils pilsētas domes 2018.gada 9.augusta noteikumos Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli”**

Pamatojoties uz Valsts pārvaldes iekārtas likuma 72.panta pirmās daļas 2.punktu, 73.panta pirmās daļas 4.punktu, ņemot vēra Daugavpils pilsētas domes Finanšu komitejas 2019.gada 5.marta atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Veikt Daugavpils pilsētas domes 2018.gada 9.augusta noteikumos Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” šādus grozījumus:

1. Izteikt noteikumu 5.punktu šādā redakcijā:

„5.Daugavpils pilsētas pašvaldības budžets sastāv no pamatbudžeta, ziedojumiem un dāvinājumiem.”

1. Svītrot noteikumu 14.5. apakšpunktu.
2. Izteikt noteikumu 26.punktu šādā redakcijā:

„26. Pašvaldības budžeta izpildei tiek atvērti norēķinu konti un subkonti:

26.1. kredītiestādēs norēķinu konti budžeta ieņēmumu iekasēšanai (kontu atver Daugavpils pilsētas Dome),

26.2. Valsts kasē norēķinu konti budžeta ieņēmumu saņemšanai un izdevumu veikšanai,

26.3.Domes Norēķinu centrā subkonti iestāžu pamatbudžeta ieņēmumu, ziedojumu un dāvinājumu uzskaitei kredītiestādēs .”

1. Izteikt noteikumu 27.punktu šādā redakcijā:

„27. Pašvaldības dotācija no vispārējiem ieņēmumiem iestādēm tiek piešķirta uz Valsts kases kontiem. Tās saņemšanai budžeta izpildītājs iesniedz Domes Finanšu nodaļā finansēšanas pieprasījumu ne vēlāk kā līdz tekošā mēneša 5.datumam vai četras darba dienas iepriekš pirms izdevumu veikšanas, kurā norāda nepieciešamā finansējuma apmēru, budžeta programmu, konta numuru, finansējuma izlietojuma termiņu.”

1. Izteikt noteikumu 30.punktu šādā redakcijā:

„30. Budžeta izpildītājam aizliegts veikt maksājumu līdz Domes Norēķinu centrā tiks veikta maksājumu pamatojošo dokumentu un ekonomiskās klasifikācija kodu atbilstības pārbaude ”.

1. Aizstāt noteikumu tekstā vārdus „pašvaldības vienotajā resursu vadības sistēmā BUDZIS” ar vārdiem „vienotās pašvaldību sistēmas lietojumprogrammā BUDZETS”.

Domes priekšsēdētājs *(personiskais paraksts)* A.Elksniņš